open-index/open-wikipedia-markdown huggingface dataset:
อะคริสต์มาสแครอล

**อะ คริสต์มาส แครอล** () นวนิยายของชาลส์ ดิกคินส์ ตีพิมพ์ครั้งแรกในประเทศอังกฤษเมื่อปี ค.ศ. 1843  

อะ คริสต์มาส แครอล เล่าเรื่องราวเกี่ยวกับชายชื่อ เอเบเนเซอร์ สครูจ (Ebenezer Scrooge) นายธนาคารผู้เลือดเย็นและละโมบ ที่ได้รับการมาเยือนจากวิญญาณของเพื่อนเก่า ที่มาเตือนให้ระวังภูตแห่งเทศกาลคริสต์มาส จำนวน 3 ตน ที่จะมาเยือนตัวเขา คือ "ภูตแห่งคริสต์มาสในอดีต" (Ghost of Christmas Past) เป็นภาพชีวิตของสครูจในอดีตเมื่อเริ่มทำงานใหม่ๆ ยังยากจนอยู่แต่ใช้ชีวิตอย่างมีความสุข มีความเอื้ออารีต่อผู้คน, "ภูตแห่งคริสต์มาสในปัจจุบัน" (Ghost of Christmas Present) เป็นภาพชีวิตในปัจจุบันของสครูจ ที่เบียดเบียนผู้คนอย่างเลือดเย็น จนเป็นที่หวาดเกรงและเกลียดชังจากคนรอบข้าง และ "ภูตแห่งคริสต์มาสในอนาคต" (Ghost of Christmas Yet to Come) เป็นภาพของสครูจที่นอนตายอย่างเดียวดาย และถูกหัวขโมยเข้ามารุมทึ้งทรัพย์สมบัติ และหลุมฝังศพ

นวนิยายจบลงเมื่อสครูจตื่นขึ้นมาในเช้าวันคริสต์มาส สำนึกตัวได้ว่าชีวิตของเขานั้นขาดความรักและความเห็นอกเห็นใจต่อคนรอบข้าง เขาใช้เวลาที่เหลืออยู่ในวันนั้นไปกับการแบ่งปันให้กับผู้ยากไร้ และกลับไปอยู่กับครอบครัวอย่างมีความสุข

ดิคคินส์เริ่มแต่งนวนิยายเรื่องนี้ในเดือนตุลาคม  ใช้เวลาในการเขียน 6 สัปดาห์ และตีพิมพ์จำหน่ายในช่วงก่อนเทศกาลคริสต์มาส ปี 1843  ในช่วงนั้นอยู่ในช่วงต้นสมัยวิกตอเรีย ที่เริ่มมีการฟื้นฟูเทศกาลคริสต์มาสแบบดั้งเดิม  มีการริเริ่มธรรมเนียมต้นคริสต์มาส การส่งของขวัญและบัตรอวยพร   นวนิยายได้รับความนิยมเป็นอย่างสูง และถูกนำมาดัดแปลงเป็นละคร ละครเวที และภาพยนตร์หลายครั้ง

## อ้างอิง

## แหล่งข้อมูลอื่น

* ''A Christmas Carol'' ที่ อินเทอร์เน็ตอาร์ไคฟ์
* ''A Christmas Carol'' e-book with illustrations
* 

หมวดหมู่:วรรณกรรมบริติช
หมวดหมู่:นวนิยายแฟนตาซี
หมวดหมู่:งานเขียนของชาลส์ ดิคคินส์
หมวดหมู่:นวนิยายที่มีฉากในลอนดอน
หมวดหมู่:คริสต์มาส
เจ้าหญิงเฮเลนาแห่งสหราชอาณาจักร

**เจ้าหญิงเฮเลนา (เฮเลนา ออกัสตา วิกตอเรีย)** ( หรือ *Helena Augusta Victoria: Princess Christian of Schleswig-Holstein*) เป็นพระราชธิดาพระองค์ที่สามในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ประสูติเมื่อวันที่ 25 พฤษภาคม ค.ศ. 1846 และสิ้นพระชนม์เมื่อวันที่ 9 มิถุนายน ค.ศ. 1923 พระองค์ทรงเข้าพิธีอภิเษกสมรสในวันที่ 5 กรกฎาคม ค.ศ. 1866 ณ รอยัลชาเปล พระราชวังวินด์เซอร์ กับเจ้าชายคริสเตียนแห่งชเลสวิช-ฮ็อลชไตน์-ซอนเดอร์บูร์ก-ออกัสเตนบูร์ก (ฟรีดริช คริสเตียน คาร์ล ออกุสต์; 22 มกราคม ค.ศ. 1831 - 28 ตุลาคม ค.ศ. 1917) มีพระโอรส 2 พระองค์และพระธิดา 2 พระองค์ซึ่งเจริญพระชนม์เป็นผู้ใหญ่ และมีพระโอรสอีก 2 พระองค์สิ้นพระชนม์เมื่อแรกประสูติ เจ้าหญิงเฮเลนาและเจ้าชายคริสเตียนไม่มีพระราชนัดดาที่ถูกต้องตามกฎหมาย แต่มีพระนัดดานอกสมรสจำนวนหนึ่งคน ซึ่งเสียชีวิตโดยไม่มีทายาทสืบสกุล เช่นเดียวกับพระบรมวงศานุวงศ์อังกฤษพระองค์อื่น ๆ ที่มีพระอิสริยยศของเยอรมัน (เช่น เจ้าชายหลุยส์แห่งบัตเต็นแบร์ก) เจ้าหญิงเฮเลนา เจ้าชายคริสเตียน และพระธิดาสองพระองค์ได้สละพระอิสริยยศแห่งชเลสวิช-ฮ็อลชไตน์ในปี ค.ศ. 1917 เมื่อจักรวรรดิอังกฤษและเยอรมันเป็นปฏิปักษ์กันในสงครามโลกครั้งที่ 1 สิ้นพระชนม์ 9 มิถุนายน ค.ศ. 1923 พระชันษา 77 ปี

## พระอิสริยยศ
* **25 พฤษภาคม 1846 – 5 กรกฎาคม 1866**: *เฮอร์[[รอยัลไฮเนส]]* เจ้าหญิงเฮเลนาแห่งสหราชอาณาจักร (Her Royal Highness The Princess Helena)
* **5 กรกฎาคม 1866 – 17 กรกฎาคม 1917**: *เฮอร์[[รอยัลไฮเนส]]* เจ้าหญิงเฮเลนา เจ้าหญิงคริสเตียนแห่งชเลสวิช-ฮ็อลชไตน์ (Her Royal Highness The Princess Helena, Princess Christian of Schleswig-Holstein)
* **17 กรกฎาคม 1917 – 9 มิถุนายน 1923**:  *เฮอร์[[รอยัลไฮเนส]]* เจ้าหญิงคริสเตียน (Her Royal Highness Princess Christian)

หมวดหมู่:ราชสำนักอังกฤษ
หมวดหมู่:เจ้าหญิงอังกฤษ
หมวดหมู่:ราชวงศ์ซัคเซิน-โคบวร์คและโกทา (สหราชอาณาจักร)
หมวดหมู่:ผู้ได้รับเครื่องราชอิสริยาภรณ์จีบีอี‎
หมวดหมู่:พระราชบุตรในสมเด็จพระราชินีนาถวิกตอเรีย
หมวดหมู่:พระราชธิดา
หมวดหมู่:พระราชธิดาในสมเด็จพระราชินีนาถ
หมวดหมู่:พระราชธิดาในสมเด็จพระจักรพรรดินีนาถ
มหาวิทยาลัยปาร์มา

**มหาวิทยาลัยปาร์มา** (; ) เป็นหนึ่งในมหาวิทยาลัยที่เก่าแก่ที่สุดในโลก โดยก่อตั้งในคริสต์ศตวรรษที่ 11 ตั้งอยู่ที่เมืองปาร์มา ประเทศอิตาลี ปัจจุบันมีนักศึกษาประมาณ 30,000 คน 

มหาวิทยาลัยปาร์มา ประกอบด้วย 12 คณะ ได้แก่ 
* คณะเกษตรศาสตร์ (Faculty of Agriculture)
* คณะสถาปัตยกรรม (Faculty of Architecture)
* คณะศิลปศาสตร์และปรัชญา (Faculty of Arts and Philosophy)
* คณะเศรษฐศาสตร์ (Faculty of Economics)
* คณะวิศวกรรมศาสตร์ (Faculty of Engineering)
* คณะนิติศาสตร์ (Faculty of Law)
* คณะคณิตศาสตร์, ฟิสิกส์ และวิทยาศาสตร์ธรรมชาติ (Faculty of Mathematics, Physics and Natural Science)
* คณะแพทยศาสตร์ และศัลยศาสตร์ (Faculty of Medicine and Surgery)
* คณะเภสัชศาสตร์ (Faculty of Pharmacy)
* คณะรัฐศาสตร์ (Faculty of Political Sciences)
* คณะจิตวิทยา (Faculty of Psychology)
* คณะสัตวแพทย์ศาสตร์ (Faculty of Veterinary Medicine)

## อ้างอิง

หมวดหมู่:สถาบันอุดมศึกษาในประเทศอิตาลี
มาลัยสามชาย

**มาลัยสามชาย** เป็นละครดราม่าย้อนยุคของ**เอ็กแซ็กท์**และ**ซีเนริโอ** (เดอะ วัน เอ็นเตอร์ไพรส์) สร้างจากบทประพันธ์ของว.วินิจฉัยกุล บทโทรทัศน์โดยปราณประมูล ควบคุมบทโทรทัศน์โดยศิริลักษณ์ ศรีสุคนธ์ กำกับการแสดงโดยผอูน จันทรศิริ อำนวยการผลิตโดยนิพนธ์ ผิวเณรและถกลเกียรติ วีรวรรณ นำแสดงโดยพิยดา จุฑารัตนกุล, ภูธเนศ หงษ์มานพ, สหรัถ สังคปรีชา, ยุกต์ ส่งไพศาล และอรจิรา แหลมวิไล มีการสร้างเป็นละครโทรทัศน์ ในปี พ.ศ. 2553 ออกอากาศทุกวันจันทร์-พฤหัสบดี เวลา 20.25 น. - 21.25 น. ทางช่อง 5 ออกอากาศครั้งแรกวันที่ 21 กันยายน พ.ศ. 2553

## นักแสดง

## ความแตกต่างในทีเซอร์แรก และละคร
* ในทีเซอร์ เทพจะถูกทองไพรำยั่วยวน แต่ในละคร ทองไพรำไม่แสดงความสนใจในตัวเทพ
* ช่วงแนะนำตัวละคร จะมีชื่อเก็จมณี พิชัยรณรงค์สงคราม ร่วมแสดงด้วยซึ่งรับบทเป็น สราญ แต่เนื่องจากป่วยด้วยโรคกระดูกสะโพกอักเสบ ต้องพักรักษาตัว จึงให้ดารัณ บุญยศักดิ์ มารับบทนี้แทน

## รางวัล
* 

หมวดหมู่:นวนิยายไทย
หมวดหมู่:นวนิยายไทยที่ประพันธ์โดย ว.วินิจฉัยกุล
หมวดหมู่:วรรณกรรมที่สร้างเป็นละครโทรทัศน์
หมวดหมู่:รายการโทรทัศน์ประวัติศาสตร์ไทย
หมวดหมู่:ละครโทรทัศน์โดยเอ็กแซ็กท์และซีเนริโอ
หมวดหมู่:ละครโทรทัศน์ไทยในปี พ.ศ. 2553
หมวดหมู่:ละครโทรทัศน์ช่อง 5
ปริญญาโท

**ปริญญาโท** () เป็นปริญญาที่ให้แก่บุคคลซึ่งผ่านการศึกษาซึ่งแสดงความชำนาญหรือภาพรวมระดับสูง (high-order overview) ของสาขาการศึกษาหรือแขนงการประกอบวิชาชีพเฉพาะ ในขอบเขตที่ศึกษา ผู้ได้รับปริญญาโทถือว่ามีความรู้สูงในหัวข้อทฤษฎีและประยุกต์กลุ่มชำนาญพิเศษ ทักษะการวิเคราะห์ การประเมินเชิงวิจารณ์หรือการประยุกต์ทางวิชาชีพระดับสูง และความสามารถแก้ไขปัญหาซับซ้อนและคิดอย่างเคร่งครัดและเป็นอิสระ

หมวดหมู่:ระดับปริญญา
หมวดหมู่:ปริญญาโท
สังคมเว็บไซต์ออนไลน์

**สังคมเว็บไซต์ออนไลน์** () คนในสังคมหรือผู้คนต่าง ๆ ใช้ในการโต้ตอบกันกับส่วนอื่น ๆ โดยทั่วไปบนเวิลด์ไวด์เว็บ ผู้คนมากมายมารวมตัวกันมีความสนใจที่มีร่วมกัน แต่ก็ยังมีหลายวิธีที่ผู้คนในสังคมใช้กันในทุกวันนี้ ประเภทแรกของสังคมเว็บไซต์ออนไลน์ที่ทำขึ้นคือ “คนเป็นส่วนสำคัญของเว็บไซต์” เช่น Bebo, Facebook และ MySpace เว็บไซต์ดังกล่าวจะส่งเสริมผู้คนเป็นจุดสำคัญของการปฏิสัมพันธ์ทางสังคม การกระทำเช่นนี้ identity ออนไลน์ (และโปรไฟล์) ถูกสร้างโดยผู้ใช้แต่ละคนในหลายรูปแบบคล้ายกับหนังสือเดินทาง

ประเภทที่สองของสังคมเว็บไซต์ออนไลน์จะเป็นตัวอย่างโดยเรียงลำดับความสำคัญของงานต่างๆของเว็บไซต์ ตัวอย่างเช่น หากมีความสนใจในการถ่ายภาพและต้องการแบ่งปันสิ่งนี้ให้กับผู้อื่นที่มีความสนใจในสิ่งเดียวกัน ก็มีเว็บไซต์การถ่ายภาพเช่น Flickr, Kodak Gallery และ Photobucket

นอกจากนี้ยังมีวิธีที่สองของคนในสังคมเว็บไซต์ออนไลน์ ชนิดทั่วไปที่ใช้มากที่สุดและบ่อยที่สุดในทุกเวลาระยะทางและเฉพาะในเวิลด์ไวด์เว็บ ในสังคมเว็บไซต์ออนไลน์นั้นไม่มีการติดต่อสื่อสารกันแบบตัวต่อตัวส่วนบุคคล ส่วนมากในสังคมเว็บไซต์ออนไลน์ใน Flickr คือการแบ่งปันภาพถ่ายและการแสดงความคิดเห็นในรูปของผู้อื่น อย่างไรก็ตามแต่สมาชิก Flickr มาจากพื้นที่ทั่วไปในท้องถิ่น 

สังคมเว็บไซต์ออนไลน์อาจใช้เรียกแตกต่างกันสองแนวความคิด แนวคิดแรกคือเป็นคำอธิบายของเว็บ 2.0 เทคโนโลยีที่เน้นการปฏิสัมพันธ์ทางสังคมและชุมชนก่อนสิ่งอื่นใด แนวคิดที่สองเป็นข้อเสนอสำหรับเครือข่ายในอนาคตคล้ายกับเวิลด์ไวด์เว็บ

## คำอธิบายของสังคมเว็บไซต์ออนไลน์
สังคมเว็บไซต์ออนไลน์สามารถอธิบายเป็นคนเชื่อมโยงกันและการโต้ตอบกับเนื้อหาการมีส่วนร่วมในลักษณะการสนทนาและมีส่วนร่วมทางอินเทอร์เน็ต การใช้งานสังคมเว็บไซต์ออนไลน์สร้างขึ้นเพื่อส่งเสริมการสื่อสารระหว่างผู้คน 

ตัวอย่างการใช้งานสังคมเว็บไซต์ออนไลน์ Twitter, Facebook, และ Jaiku

## สังคมเว็บไซต์ออนไลน์เป็นเครือข่ายแห่งอนาคต
สังคมเว็บไซต์ออนไลน์จะเชื่อมโยงผู้คน องค์กร และความคิด การกล่าวถึงวิธีการใช้คำในบริบทนี้ถูกแนะนำในกรกฎาคม 2004 เรียกว่า “สังคมเว็บไซต์ออนไลน์ : สร้างเครือข่ายสังคมกับ XDI” ในกระดาษได้อธิบายวิธีการแนะนำโพรโทคอลใหม่เพื่อใช้สำหรับกระจายการแบ่งปันข้อมูลและประสานสื่อให้ตรงกัน, XDI, สามารถเปิดใช้งานใหม่ของชั้นข้อมูลที่เชื่อถือได้แลกเปลี่ยนการใช้งาน มีการสร้างกุญแจซึ่งให้ในการบล็อกเลเยอร์นี้คือ I-names และ I-numbers (ขึ้นอยู่กับข้อกำหนด OASIS XRI), หน้า Dataweb และ link contracts

การสร้างเครือข่ายสังคมเว็บไซต์ออนไลน์โดยใช้ FOAF ถูกใช้ตั้งแต่ปี 2000

การเปรียบเทียบเว็บไซต์สังคมออนไลน์ที่ดีที่สุดคือระบบธนาคารทั่วโลกและระบบบัตรเครดิต โครงสร้างพื้นฐานนี้ได้พัฒนาขึ้นเพื่ออำนวยความสะดวกแลกเปลี่ยนข้อมูลทางการเงิน โดยทั่วไปหมายถึงการสร้างการแลกเปลี่ยนระหว่างผู้ให้บริการโดยบุคคลที่สามที่มีความน่าเชื่อถือคือธนาคาร
   
สังคมเว็บไซต์ออนไลน์ใช้วิธีเดียวกันสำหรับการแลกเปลี่ยนข้อมูลส่วนตัวที่สำคัญโดยทั่วไปหมายถึงการสร้างการแลกเปลี่ยนระหว่างผู้ให้บริการ โดยบุคคลที่สามที่มีความน่าเชื่อถือ

## หนังสืออ่านเพิ่ม

* 
*
*
*
*
*
*
* 
*
*
*
* 
*
*
* 
*"Design Features for the Social Web: The Architecture of Deme" (with Mike D. Mintz), 8th International Workshop on Web-Oriented Software Technologies (IWWOST 2009), Donostia-San Sebastián, June 23, 2009
* The Social Web: Creating An Open Social Network with XDI, Archive.org

## แหล่งข้อมูลอื่น
* Social Web Incubator Group at the W3C
* The Future of Social Web 

หมวดหมู่:บริการเครือข่ายสังคม
สิ่งลามกอนาจาร

**สิ่งลามกอนาจาร** หรือ **ภาพถ่ายลามก** หรือ **เรื่องลามกอนาจาร** หรือ **งานลามก** (, มักเรียกโดยย่อว่า porn หรือ porno) คือ สื่อที่มีเนื้อหาชี้นำทางเพศ เช่น รูปภาพ วิดีโอ ข้อความ หรือไฟล์เสียง ที่มีจุดประสงค์เพื่อกระตุ้นอารมณ์ทางเพศ สิ่งลามกอนาจารที่ทำขึ้นเพื่อการบริโภคของผู้ใหญ่นั้นพัฒนามาจากภาพวาดในถ้ำเมื่อประมาณ 40,000 ปีก่อน จนเป็นการนำเสนอในรูปแบบเสมือนจริงในปัจจุบัน โดยทั่วไปแล้ว เนื้อหาทางเพศสำหรับผู้ใหญ่จะถูกแบ่งออกเป็นสองประเภท คือ สิ่งลามกอนาจาร และงานด้านกามารมณ์

## แหล่งข้อมูลอื่น


__INDEX__
ปืนไรเฟิลซุ่มยิง

[thumb|7.62x51mm [M40 (rifle)|M40, ปืนไรเฟิลซุ่มยิงมาตรฐานของนาวิกโยธินสหรัฐอเมริกา]]

คำศัพท์ในทางการทหารและหน่วยงานบังคับใช้กฎหมาย **ปืนไรเฟิลซุ่มยิง** () คือปืนเล็กยาวที่สามารถวางตำแหน่งกระสุนได้แม่นยำในระยะยิงที่ไกลกว่าอาวุธปืนประจำกายชนิดอื่น ปืนไรเฟิลซุ่มยิงโดยทั่วไปจะถูกสร้างขึ้นอย่างระมัดระวังในความถูกต้องเหมาะสม ติดตั้งกล้องเล็ง และรังเพลิงสำหรับปลอกกระสุนชนวนกลาง คำๆนี้บ่อยครั้งที่ในสื่อใช้บรรยายถึงปืนที่ติดตั้งกล้องส่องเพิ่มที่ใช้กับเป้าหมายที่เป็นบุคคล

บทบาททางทหารของพลซุ่มยิง (คำนี้มาจากนกปากซ่อม (snipe) ซึ่งเป็นนกที่ล่าหรือยิงได้ยากมาก) สามารถสืบย้อนไปได้ถึงคริสต์ศตวรรษที่ 18 แต่ปืนไรเฟิลซุ่มยิงที่แท้จริงกลับมีการพัฒนาเป็นอย่างมากเมื่อเร็วๆนี้ ความก้าวหน้าของเทคโนโลยีโดยเฉพาะกล้องส่องและอุตสาหกรรมการผลิตยิ่งช่วยเพิ่มความแม่นยำให้กับปืน ยิ่งถูกใช้ด้วยบุคลากรทางกองทัพที่ได้รับการฝึกเป็นพิเศษปืนจะยิ่งได้แม่นยำไกลกว่าปืนไรเฟิลปกติ ปืนไรเฟิลซุ่มยิงอาจมีพื้นฐานจากปืนไรเฟิลพื้นฐานแต่เมื่อติดกล้องส่องมันก็จะกลายเป็นปืนไรเฟิลซุ่มยิง

## แหล่งข้อมูลอื่น

* Modern Firearms list of sniper rifles 
* SniperCentral list of sniper rifles
* Mcmillan Tactical Stocks  — Images of tactical stocks from the world's leading supplier manufacturer
* Tack Driving Tactical Rifle from Tac Ops — Detailed overview of the accurization process for a .25 MOA rifle
* Detailed accuracy articles, by famous barrel maker Dan Lilja
* Detail of Russian snipers and sniper rifles of World War Two by Chris Eger, military historian 
* demigodllc.com: Practical long-range rifle shooting
สงครามรัก อำนาจ ราชบัลลังก์

**สงครามรัก อำนาจ ราชบัลลังก์** () เป็นนวนิยายอิงประวัติศาสตร์ โดยนักเขียนชาวอังกฤษ ฟิลิปปา เกรกอรี่ ตีพิมพ์ครั้งแรกในปี พ.ศ. 2544 เป็นนวนิยายชุดแรกใน*ทิวดอร์ซีรีส์* ซึ่งเกี่ยวข้องกับราชวงศ์ทิวดอร์แห่งอังกฤษ มีโครงเรื่องในคริสต์ศตวรรษที่ 16ในเกี่ยวกับ แมรี โบลีน น้องสาวของ แอนน์ โบลีน สมเด็จพระราชินีแห่งอังกฤษ ในสมเด็จพระเจ้าเฮนรีที่ 8

ในหนังสือกล่าวว่าจอร์จ โบลีนเป็นบุตรคนโตของตระกูลโบลีน และแอนน์ โบลีนเป็นบุตรสาวคนโตของตระกูลโบลีน ส่วนแมรีเป็นบุตรสาวคนเล็ก แต่ในความเป็นจริงนั้น สันนิษฐานว่าแมรี โบลีนเป็นบุตรสาวคนโต รองลงมาคือแอนน์ โบลีนและจอร์จ โบลีน ซึ่งเป็นบุตรชายคนเล็ก

สงครามรัก อำนาจ ราชบัลลังก์ ได้ถูกนำไปสร้างเป็นภาพยนตร์ ซึ่งเข้าภายในปี พ.ศ. 2551 มีชื่อภาษาไทยว่า บัลลังก์รัก ฉาวโลก

## อ้างอิง

หมวดหมู่:วรรณกรรมภาษาอังกฤษ
หมวดหมู่:วรรณกรรมแปล
หมวดหมู่:นวนิยายอิงประวัติศาสตร์
หมวดหมู่:วรรณกรรมที่สร้างเป็นภาพยนตร์
หมวดหมู่:วรรณกรรมในปี พ.ศ. 2544
เลวี่ อาแทน

**เลวี่ อาแทน** เป็นตัวละครจากการ์ตูนเรื่อง ครูพิเศษจอมป่วน รีบอร์น! พากย์เสียงภาษาญี่ปุ่นโดย ยูโตะ นาคาโนะ สังกัดวาเรียสุดยอดกลุ่มนักฆ่าของวองโกเล่ เป็นตัวแทนแห่ง Envy - ความอิจฉา หนึ่งในบาปเจ็ดประการ
อาวุธกล่อง คือ ปลากระเบนอัสนี เลวีตั้งชื่อว่า ลิไวร์ [ Livir]
## อ้างอิง
หนังสือการ์ตูนรีบอร์น เล่มที่ 24

หมวดหมู่:ตัวละครในครูพิเศษจอมป่วน รีบอร์น!
หมวดหมู่:ตัวละครมนุษย์เคลื่อนไหว
หมวดหมู่:ตัวละครการ์ตูนญี่ปุ่น
หมวดหมู่:ตัวละครชาวอิตาลี
หมวดหมู่:ตัวละครชายในอนิเมะและมังงะ
เทคเคน แท็กทัวร์นาเมนท์ 2

***เทคเคน แท็กทัวร์นาเมนท์ 2*** (; ) เป็นเกมที่ได้รับการวางแผนในลำดับถัดไปของซีรีส์เทคเคน โดยเป็นเกมลำดับที่สองของซีรีส์แท็กทัวร์นาเมนท์ที่มุ่งเน้นการต่อสู้แบบแท็กทีมมากกว่าการสู้แบบหนึ่งต่อหนึ่ง เกมชุดนี้ได้รับการเปิดเผยขึ้นเมื่อวันที่ 18 กันยายน ค.ศ. 2010 ที่งานโตเกคิ ซึ่งตัวละครอย่าง อาสึกะ คาซามะ, จิน คาซามะ, คาซึยะ มิชิมะ และลีโอ เป็นตัวละครที่ได้รับการเปิดเผยว่าจะสามารถเลือกเล่นได้ พร้อมทั้ง เฮย์ฮาจิ มิชิมะ กับลิลี่ ที่ปรากฏในภาพเทรลเลอร์โดยที่ไม่แสดงถึงการเล่นของตัวละครทั้งสองในเกมดังกล่าว ในทวิตเตอร์ของฮาราดะ ซึ่งเป็นโปรดิวเซอร์ของเกมนี้ ได้กล่าวว่าระบบเอนจินของเกมดังกล่าวจะมีลักษณะที่แตกต่างจากที่ใช้ในเทคเคน 6 รูปแบบการเล่นได้ขยายกลยุทธแบบแท็กทีมที่มีอยู่ในเทคเคนแท็กทัวร์นาเมนท์ภาคแรก เพื่อให้สามารถทำการโจมตีต่อเนื่องแบบแท็กทีม และใช้รูปแบบการต่อสู้ผสมผสานร่วมกันได้ เกมชุดนี้ยังได้รับการสืบทอดคุณสมบัติพิเศษจากเทคเคน 6 เช่น การโจมตีแบบ "บาวด์" (ซึ่งเป็นการโจมตีคู่ต่อสู้ที่อยู่กลางอากาศลงพื้นแล้วทำการโจมตีแบบต่อเนื่องที่สามารถขยายต่อไปได้) กับสังเวียนที่มีกำแพงล้อมรอบ รวมทั้งมีการปรับแต่งตัวละครได้อีกด้วย

เกมดังกล่าวจะเริ่มให้บริการครั้งแรกที่ประเทศญี่ปุ่นช่วงฤดูร้อน ค.ศ. 2011 ในขณะที่แผนจัดให้บริการในต่างประเทศ รวมทั้งการผลิตเป็นระบบคอนโซลยังไม่ได้มีประกาศออกมา

## รูปแบบการเล่น

## ตัวละคร
#### ตัวละครเดิม
* อลิซา บอสโคโนวิช
* แอนนา วิลเลี่ยมส์
* อาร์เมอร์คิง
* อาสึกะ คาซามะ
* จุน คาซามะ
* เดวิล จิน
* เอ็ดดี้ กอร์โด้
* จิน คาซามะ
* คาสึยะ มิชิม่า/เดวิล
* คิง
* ลีโอ
* ลิลี่ โรช์ฟอร์ท
* หลิง เสี่ยวหยู
* มาร์แชล ลอว์
* นีนา วิลเลี่ยมส์
* พอล ฟีนิกซ์
* สตีฟ ฟอกซ์
* เหลย อู่หลง

#### ตัวละครใหม่
* เจซี (จูเลีย ชาง)

## อ้างอิง

## แหล่งข้อมูลอื่น
* เว็บทางการ "เทคเคน แท็กทัวร์นาเมนท์ 2" 
* รายชื่อ  

หมวดหมู่:เกมตู้
หมวดหมู่:ไดโนเสาร์ในวิดีโอเกม
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:เทคเคน
หมวดหมู่:วิดีโอเกมที่มีฉากในสหรัฐ
หมวดหมู่:วิดีโอเกมที่มีฉากในสหราชอาณาจักร
หมวดหมู่:วิดีโอเกมที่มีฉากในประเทศสเปน
หมวดหมู่:วิดีโอเกมที่มีฉากในประเทศซาอุดีอาระเบีย
หมวดหมู่:วิดีโอเกมที่มีฉากในประเทศโปแลนด์
หมวดหมู่:วิดีโอเกมที่มีฉากในประเทศนอร์เวย์
หมวดหมู่:วิดีโอเกมที่มีฉากในประเทศเนเธอร์แลนด์
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากในประเทศอิตาลี
หมวดหมู่:วิดีโอเกมที่มีฉากในประเทศรัสเซีย
หมวดหมู่:วิดีโอเกมที่มีฉากในประเทศเยอรมนี
หมวดหมู่:วิดีโอเกมที่มีฉากในประเทศฝรั่งเศส
หมวดหมู่:วิดีโอเกมที่มีฉากในประเทศฟินแลนด์
หมวดหมู่:วิดีโอเกมที่มีฉากในประเทศโคลอมเบีย
หมวดหมู่:วิดีโอเกมที่มีฉากในประเทศจีน
หมวดหมู่:วิดีโอเกมที่มีฉากในประเทศชิลี
หมวดหมู่:วิดีโอเกมที่มีฉากในประเทศแคนาดา
หมวดหมู่:วิดีโอเกมที่มีฉากในประเทศบราซิล
หมวดหมู่:วิดีโอเกมที่มีฉากในประเทศฟีจี
หมวดหมู่:วิดีโอเกมที่มีฉากในประเทศอินโดนีเซีย
หมวดหมู่:วิดีโอเกมที่มีฉากในประเทศฟิลิปปินส์
หมวดหมู่:วิดีโอเกมแท็กทีม
หมวดหมู่:วิดีโอเกมที่มีฉากในโตเกียว
เชเซนา

**เชเซนา** () เป็นเมืองในจังหวัดฟอร์ลิ-เชเซนา และในแคว้นเอมีเลีย-โรมัญญา ทางตอนเหนือของประเทศอิตาลี ตั้งอยู่ทางตอนใต้ของเมืองราเวนน่า และทางตะวันตกของเมืองริมินี ตั้งอยู่บริเวณเทือกเขาแอเพนไนน์ และห่างจากทะเลเอเดรียติก 15 กิโลเมตร นอกจากนี้เมืองเชเซนายังเป็นที่ตั้งของสโมสรฟุตบอลเชเซนาอีกด้วย

## อ้างอิง

## แหล่งข้อมูลอื่น
* 
* 
* Cesena home page  
* Cesena history and info  
* Forlì-Cesena tourism 

หมวดหมู่:เมืองในแคว้นเอมีเลีย-โรมัญญา
ศิริพิชญ์ วิมลโนช

**ศิริพิชญ์ วิมลโนช** หรือ **กีตาร์** เป็นนักแสดงชาวไทย

## ประวัติ
ศิริพิชญ์ วิมลโนช (สกุลเดิม กฤษณะเศรณี) เกิดวันที่ 31 กรกฎาคม พ.ศ. 2519 เป็นบุตรสาวของ **สมชาย กฤษณะเศรณี** นักดนตรีและโปรดิวเซอร์ จบการศึกษาระดับปริญญาตรีจาก คณะครุศาสตร์ จุฬาลงกรณ์มหาวิทยาลัย ขณะเป็นนิสิตได้เป็นนักร้องของ **ชมรมดนตรีสากล สโมสรนิสิตจุฬาลงกรณ์มหาวิทยาลัย** (**C.U.Band**) และต่อมาได้ศึกษาระดับปริญญาโทที่ จุฬาลงกรณ์มหาวิทยาลัย เช่นกัน มักจะได้รับบทนางร้ายเสมอในผลงานละคร

ต่อมาได้แต่งงานกับ เตอร์-ปริยะ วิมลโนช เมื่อวันที่ 19 พฤศจิกายน พ.ศ. 2549 ที่โรงแรมโอเรียนเต็ล และได้คลอดลูกสาวคนแรกคือ ตั้งตา-รชาดา วิมลโนช เมื่อวันที่ 15 กันยายน พ.ศ. 2552 หลังจากรอคอยมาถึง 2 ปี ต่อมาอีก 2 ปีกว่า เธอก็ได้คลอดลูกชายคนแรกที่ชื่อ เติมเต็ม 

นอกจากจะเป็นนักแสดงแล้ว กีตาร์ก็ยังทำร่วมหุ้นทำธุรกิจกับ พลอย-เฌอมาลย์ บุญยศักดิ์, ธัญญ่า-ธัญญาเรศ รามณรงค์ และ วุ้นเส้น-วิริฒิพา ภักดีประสงค์ เปิดร้านขายช็อปสำหรับสตรี และศูนย์ดูแลผิวพรรณ Bio Therapeutic ชื่อ "Her Nails" อยู่ที่ซอยทองหล่ออีกด้วย

ปัจจุบันเป็นประชาสัมพันธ์ให้บริษัทกันตนา

## ผลงาน
### ละครโทรทัศน์

### รางวัล
* คอฟฟี่เมตสเตจชาเลนท์ ปี 2538

## อ้างอิง

## แหล่งข้อมูลอื่น
* Hi5 ของกีตาร์ ศิริพิชญ์
หมวดหมู่:นักแสดงหญิงชาวไทย
หมวดหมู่:นักแสดงจากจังหวัดราชบุรี
หมวดหมู่:นิสิตเก่าคณะครุศาสตร์ จุฬาลงกรณ์มหาวิทยาลัย
หมวดหมู่:ผู้จัดละครชาวไทย

หมวดหมู่:นักแสดงสังกัดช่อง 7
แชเปิลฮิลล์

**แชเปิลฮิลล์** () เป็นเมืองในรัฐนอร์ทแคโรไลนา ประเทศสหรัฐอเมริกา มีประชากรประมาณ 54,972 คนในปี ค.ศ. 2007 ชื่อเมืองแชเปิลฮิลล์มีที่มาจากโบสถ์นิกายแองกลิกัน เป็นหนึ่งในเมืองที่เป็นพื้นที่สามเหลี่ยมวิจัย และเป็นที่ตั้งของสถาบันวิจัยอุทยานสามเหลี่ยม โดยรวมไปถึงเมืองราลีและเมืองเดอแรม อีกทั้งเป็นที่ตั้งของมหาวิทยาลัยที่มีชื่อเสียงระดับโลก คือ มหาวิทยาลัยนอร์ทแคโรไลนา แชเปิลฮิลล์

## ประชากรศาสตร์

จากการสำรวจข้อมูลประชากรสหรัฐอเมริกาในปี ค.ศ. 2008 พบว่า มีประชากร 54,972 คน, 21,479 ครัวเรือน, และมีมากกว่า 8,138 ครอบครัวอาศัยอยู่ในเมือง ความหนาแน่นของประชากรคือ 2,466 คน ต่อ 1 ตร.ไมล์ (952.4 คน ต่อ 1 ตารางกิโลเมตร) แบ่งประชากรตามเผ่าพันธุ์คือ ชาวผิวขาว 74.3% ชาวผิวดำ 12.3% ชาวละตินอเมริกัน 3.9% ชาวเอเชีย 9.7% ชาวพื้นเมืองอเมริกัน 0.8% ชาวเกาะแปซิฟิก 0.02% เผ่าพันธุ์อื่นๆ 1.7% มีเชื้อสายมากกว่าสองเผ่าพันธุ์ 1.8% 

ประชากรในเมืองแบ่งตามช่วงอายุ ได้แก่ อายุต่ำกว่า 18 ปี 15.1% ,อายุ 18-24 ปี 37.1%, อายุ 25-44 ปี 24.5%, อายุ 45-64 ปี 15.3% และ อายุ 65 ปีขึ้นไป 8.0% อายุมัธยฐานของประชากรคือ 24 ปี 

ค่ามัธยฐานของรายได้ต่อปีต่อ 1 ครัวเรือน คือ $51,690 และค่ามัธยฐานของรายได้ต่อปีต่อ 1 ครอบครัวคือ $91,049 ผู้ชายมีค่ามัธยฐานรายได้ต่อปี $50,258 และผู้หญิงมีค่ามัธยฐานรายได้ต่อปี $32,917 

แชเปิลฮิลล์ เป็นเมืองที่มีอัตราประชากรรู้หนังสือมากที่สุดในรัฐนอร์ทแคโรไลนา ประชากรที่อายุมากกว่า 25 ปี มีอัตราการรู้หนังสือถึง 77% 

### จำนวนประชากร

## อ้างอิง

หมวดหมู่:เมืองในรัฐนอร์ทแคโรไลนา
น้ำตกศรีสังวาลย์

thumb|น้ำตกศรีสังวาลย์
**น้ำตกศรีสังวาลย์** ตั้งอยู่ที่ทำการอุทยานแห่งชาติผาแดง   บ้านนาหวาย  ต.เมืองนะ  อ.เชียงดาว  จ.เชียงใหม่

เมื่อปี  พ.ศ. 2510  สมเด็จพระศรีนครินทราบรมราชชนนี  เสด็จพระราชดำเนินเยี่ยมเยียนฐานปฏิบัติการ มว . ตชด. 503 บ้านนาหวาย อ.เมืองนะ  อ.เชียงดาว จ.เชียงใหม่ จากนั้นพระองค์ได้เสด็จพระราชดำเนินไปเสวยพระกายหารกลางวันที่น้ำตกบ้านนาหวายและพระราชทาน ชื่อน้ำตกแห่งนี้ว่า “น้ำตกศรีสังวาลย์”

น้ำตกศรีสังวาลย์เป็นน้ำตกหินปูน มีความกว้างประมาณ 10-12 เมตร มีความสูงประมาณ 20 เมตร ลักษณะของน้ำตกจะลดหลั่นลงมาเป็นชั้น ๆ จำนวน 4 ชั้น ได้แก่ ชั้นที่ 1 คะนึงหา ชั้นที่ 2 ช่องธารา ชั้นที่ 3 งามนที และชั้นที่ 4 ศรีสังวาลย์ สามารถเดินขึ้นตัวน้ำตกได้ง่าย เพราะเป็นหินปูนจึงทำให้ไม่ลื่น บริเวณน้ำตกมีพันธุ์ไม้ขนาดใหญ่ขึ้นอยู่ เช่น มณฑาป่า ค้างคาวดำ ดีหมี เฟิร์น ชนิดต่างๆบรรยากาศร่มรื่นเย็นสบายเหมาะสำหรับการพักผ่อน   

ศรีสังวาลย์
หมวดหมู่:อำเภอเชียงดาว
หมวดหมู่:สถานที่ที่ตั้งชื่อตามพระนามของสมเด็จพระศรีนครินทราบรมราชชนนี
ควีนส์

**ควีนส์** () เป็นโบโรฮ์ที่มีขนาดใหญ่ที่สุดของนิวยอร์กซิตี เป็นโบโรฮ์ที่มีจำนวนประชากรมากเป็นอันดับ 2 จากทั้งหมด 5 โบโรฮ์ของนิวยอร์กซิตี ซึ่งตั้งอยู่ในรัฐนิวยอร์ก ประเทศสหรัฐอเมริกา มีประชากรประมาณ 2,306,712 คน

ควีนส์ตั้งอยู่บนฝั่งตะวันตกของเกาะลองไอแลนด์ ซึ่งเป็นที่ตั้งของสนามบินสำคัญ 2 แห่งของสหรัฐอเมริกา คือ ท่าอากาศยานนานาชาติจอห์น เอฟ. เคนเนดี และ ท่าอากาศยานลากวาร์เดีย

## แหล่งข้อมูลอื่น

* Official History Page of the Queens Borough President's Office 
* La Guardia and Wagner Archives/Queens Local History Collection 
* They Came from Queens. Long list  compiled by the Queens Tribune.

หมวดหมู่:ควีนส์
ควีนส์
รหัสผ่าน

thumb|แบบฟอร์มเข้าสู่ระบบของวิกิพีเดียภาษาอังกฤษ ต้องการให้ใส่ชื่อผู้ใช้ และรหัสผ่าน

**รหัสผ่าน** คือ สายอักขระหรือคำที่เป็นความลับ ที่ใช้สำหรับยืนยันตัว พิสูจน์ความเป็นเจ้าของ หรือเข้าถึงแหล่งข้อมูล รหัสผ่านควรจะเก็บเป็นความลับเพื่อไม่ให้คนอื่นเข้าถึงได้

การใช้รหัสผ่านนั้นมีตั้งแต่โบราณ ในลักษณะการผ่านด่านทหารองครักษ์ เพื่อเข้าไปในบริเวณ โดยต้องให้รหัสผ่านหรือคำสัญลักษณ์ ทหารองครักษ์จะอนุญาตให้คนหรือกลุ่มคนผ่านเข้าไปได้หากพวกเขารู้รหัสผ่าน ในยุคสมัยใหม่ ใช้ชื่อผู้ใช้และรหัสผ่านในการเข้าสู่ระบบของคอมพิวเตอร์ที่มีระบบป้องกัน โทรศัพท์มือถือ เครื่องถอดรหัสเคเบิลทีวี เครื่องเอทีเอ็ม เป็นต้น สำหรับการใช้รหัสผ่านในคอมพิวเตอร์ทั่วไป มีหลายจุดประสงค์ เช่น การเข้าใช้ชื่อบัญชี การรับอีเมล การเข้าถึงแอปพลิเคชัน ฐานข้อมูล เครือข่าย เว็บไซต์ หรือแม้แต่อ่านหนังสือพิมพ์ออนไลน์

รหัสผ่านอาจจะเป็นคำที่ไม่มีอยู่จริง รหัสผ่านที่ไม่เป็นคำจะยากต่อการเดา รหัสผ่านอาจจะเป็นการนำคำหลายคำมารวมกัน ส่วนคำว่า พาสโคด (passcode) ใช้กับข้อมูลลับที่เป็นตัวเลขล้วน อย่างเช่น รหัสลับบุคคล (PIN) ที่ใช้ในการเข้าถึงเอทีเอ็ม รหัสผ่านโดยทั่วไป มักจะตั้งขึ้นให้สั้นเพียงพอที่ง่ายต่อการจำและพิมพ์

องค์กรส่วนใหญ่จะระบุนโยบายรหัสผ่านที่กำหนดความต้องการสำหรับการตั้งรหัสผ่าน เช่น การกำหนดความยาวขั้นต่ำ ตัวอักษรพิมพ์ใหญ่-พิมพ์เล็ก ตัวเลข และอักขระพิเศษ บางสิ่งที่ต้องห้าม เช่น ชื่อตนเอง วันเกิด ที่อยู่ เบอร์โทรศัพท์ เป็นต้น

## จุดอ่อน

รหัสผ่านสามารถถูกเจาะได้ด้วยหลากหลายวิธีเช่น การใช้พจนานุกรมเพื่อเจาะรหัสผ่านที่ตั้งโดยใช้คำในพจนานุกรม นอกจากนี้ รหัสผ่านอาจถูกเจาะด้วยการสุ่มรหัสผ่านไปทีละตัว ซึ่งหากรหัสที่ตั้งไว้สั้นหรือง่ายเกินไป ก็สามารถถูกเจาะได้

นอกจากนี้ หากมีผู้ไม่หวังดีทราบข้อมูลส่วนตัวของผู้ตั้งรหัสผ่านก็อาจนำข้อมูลดังกล่าวมาใช้ประกอบการเจาะรหัสผ่านได้ด้วย

## รูปแบบอื่นของรหัสผ่าน
* One-time password หรือรหัสผ่านแบบใช้ครั้งเดียว
* การตรวจพิสูจน์บุคคล
* รหัสผ่านที่ไม่ใช้ข้อความ ซึ่งจะใช้อย่างอื่นเป็นรหัสผ่านแทนข้อความ เช่นการล็อกระบบด้วยรูปภาพอย่างใน วินโดวส์ 8

## อ้างอิง

หมวดหมู่:ความมั่นคงของระบบคอมพิวเตอร์
หมวดหมู่:การระบุ
หมวดหมู่:การพิสูจน์ตัวจริงด้วยรหัสผ่าน
ไอวอร์

**ไอวอร์** () เป็นคำที่ใช้โดยองค์การสนธิสัญญาป้องกันแอตแลนติกเหนือ (นาโต้) ที่อธิบายหมายถึงสงครามที่เกี่ยวข้องกับอินเทอร์เน็ต

ไอวอร์ มีความแตกต่างจาก สงครามไซเบอร์, ผู้ก่อการร้ายไซเบอร์ และสงครามสารสนเทศ มีความหมายเกี่ยวกับ การทหารและสินทรัพย์ระบบพื้นฐานที่จำเป็น และกับสมรภูมิการสื่อสารและการหาข่าวกรองจากดาวเทียม

ไอวอร์ เกี่ยวข้องกับการโจมตีที่เต็มไปทั้งอินเทอร์เน็ต ที่มีเป้าหมายไปที่ผู้บริโภค อินเทอร์เน็ตระบบพื้นฐาน ตัวอย่างเช่น เว็บไซต์ที่ให้บริการทางอินเทอร์เน็ต

## อ้างอิง

หมวดหมู่:บทความเกี่ยวกับ การทหาร ที่ยังไม่สมบูรณ์
หมวดหมู่:สงครามไซเบอร์
หมวดหมู่:เทคนิคการโฆษณาชวนเชื่อ
ฮันติงตันบีช

**ฮันติงตันบีช** () เป็นเมืองชายทะเลในออเรนจ์เคาน์ตี ในเซาเทิร์นแคลิฟอร์เนีย รัฐแคลิฟอร์เนีย ประเทศสหรัฐอเมริกา จากข้อมูลประชากรในปี ค.ศ. 2008 มีประชากรราว 192,620 คน ทำให้เป็นเมืองชายทะเลของออเรนจ์เคาน์ตีที่ใหญ่ที่สุดในแง่ความหนาแน่นประชากร เมืองอยู่ติดกับมหาสมุทรแปซิฟิกทางทิศตะวันตกเฉียงใต้ ติดกับเมืองซีลบีชทางทิศตะวันตกเฉียงเหนือ ติดกับเมืองคอสเตเมซาทางทิศตะวันออก ติดกับเมืองนิวพอร์ตพีช ทางทิศตะวันออกเฉียงใต้ ติดกับเมืองเวสต์มินสเตอร์ทางทิศเหนือ และติดกับเมืองฟาวน์เทนวัลเลย์ทางทิศตะวันออกเฉียงเหนือ

เมืองมีชายหาดยาว 8.5 ไมล์ (13.7 กม.) มีภูมิอากาศอบอุ่น และเหมาะสำหรับการโต้คลื่น คลื่นมีคุณสมบัติเฉพาะทางธรรมชาติ

## อ้างอิง

หมวดหมู่:เมืองในเทศมณฑลออเรนจ์
กระจอก

**กระจอก** อาจหมายถึง

* **[[นกกระจอก]]** - จัดอยู่ในไฟลัม สัตว์มีแกนสันหลัง ชั้นสัตว์ปีก เป็นนกจับคอนขนาดเล็ก
* **[[นกกระจอกใหญ่]]** - เป็นนกจับคอนในวงศ์นกกระจอก
* **[[นกกระจอกเทศ]]** - เป็นนกที่มีขนาดใหญ่ที่สุดในโลกขนาดโตเต็มที่สูงประมาณ 2 – 2.5 เมตร
* **[[กระจอก (พันธุ์แมว)]]** - เป็นแมวดำลักษณะคล้ายแมวสิงหเสพย์ แต่ลำตัวอ้วนกลม
* **[[ไพ่นกกระจอก]]** - การพนันชนิดหนึ่งซึ่งคนจีนเป็นผู้เผยแพร่
บรรณารักษ์

[thumb|ภาพวาด ''The Librarian'' (ค.ศ. 1556) โดย [Giuseppe Arcimboldo]]

**บรรณารักษ์** () คือ บุคคลที่มีความเป็นมืออาชีพในการจัดการข้อมูลในด้านบรรณารักษศาสตร์และสารนิเทศศาสตร์ โดยส่วนใหญ่แล้วบรรณารักษ์มักจะทำงานในห้องสมุดสาธารณะ ห้องสมุดโรงเรียน ห้องสมุดมหาวิทยาลัย หรือแม้กระทั่งห้องสมุดในบริษัทต่างๆ รวมไปถึงโรงพยาบาล บรรณารักษ์มีหน้าที่ช่วยให้ผู้ที่มาใช้บริการทราบข้อเท็จจริง จัดหาสารสนเทศและค้นทรัพยากรสารสนเทศประเภทต่าง ๆ ทั้งหนังสือ วารสาร เว็บไซต์และสารสนเทศอื่น ๆ พิจารณาหนังสือ นิตยสาร ภาพยนตร์และอุปกรณ์คอมพิวเตอร์โดยการจัดซื้อ จัดการหนังสือและทรัพยากรอื่น ๆ ที่ผู้ใช้ต้องการ 

## แหล่งข้อมูลอื่น

* ALIA: Careers in Library and Information Management 
* Friends of Libraries USA
* Occupational Outlook Handbook: Librarians
* SLA's Competencies for Information Professionals
* Library and Information Science Wiki
* ''Some Old Egyptian Librarians'', Ernest Gushing Richardson, Charles Scribners, 1911

หมวดหมู่:อาชีพ
หมวดหมู่:บรรณารักษศาสตร์และสารนิเทศศาสตร์
หมวดหมู่:นักการศึกษา
หมวดหมู่:นักวิชาการ
กาย

## กายในทางเถรวาท

กาย กอง, หมวดหมู่, ที่รวม, ชุมนุม เช่น สัตวกาย (มวลสัตว์) พลกาย (กองกำลังทหาร) รถกาย (กองทหารรถ) ธรรมกาย (ที่รวมหรือที่ชุมนุมแห่งธรรม)

# ที่รวมแห่งอวัยวะทั้งหลาย หรือชุมนุมแห่งรูปธรรม คือ ร่างกาย บางทีเรียกเต็มว่า รูปกาย 
# ประชุมแห่งนามธรรม หรือกองแห่งเจตสิก เช่น ในคำว่า “กายปัสสัทธิ” (ความสงบเย็นแห่งกองเจตสิก) บางทีเรียกเต็มว่า นามกาย (แต่ในบางกรณี นามกาย หมายถึงนามขันธ์หมดทั้ง 4 คือ ทั้ง เวทนา สัญญา สังขาร และวิญญาณ หรือ ทั้งจิต และเจตสิก); นอกจากความหมายพื้นฐาน 2 อย่างนี้แล้ว ยังมีความหมายปลีกย่อย และความหมายเฉพาะ ตามข้อความแวดล้อมอีกหลายอย่าง เช่น ในคำว่า “กายสัมผัส” (สัมผัสทางกาย) หมายถึงกายอินทรีย์ที่รับรู้โผฏฐัพพะคือสิ่งต้องกาย, ในคำว่า “กายทุจริต” (ทุจริตด้วยกาย) หมายถึงกายทวารที่ใช้ทำกรรมคือเคลื่อนไหวแสดงออกและทำการต่าง ๆ, ในคำว่า “กายสุข”(สุขทางกาย) หมายถึงทางทวารทั้ง 5 คือ ตา หู จมูก ลิ้น และกาย ซึ่งคู่กับเจโตสุขหรือสุขทางใจ, ในคำว่า “กายภาวนา” (การพัฒนากาย) หมายถึงอินทรียสังวรคือ ความรู้จักปฏิบัติให้ได้ผลดีในการใช้ตา หู จมูก ลิ้น และกาย ดังนี้ เป็นต้น

**กาย** มี 3 อย่าง คือ
# **สรีรกาย** กายที่เกิดจากอุตุนิยาม (รูปธาตุ) คือ ดิน น้ำ ลม ไฟ ได้แก่ กายของมนุษย์ และสัตว์เดรัจฉาน
# **ทิพยกาย** กายที่เกิดจากกรรมนิยาม (นามธาตุ) คือ กิเลส กรรม วิบาก ได้แก่ กายของโอปะปาติกะทั้งหลาย เช่น พรหม เทพ วิญญาณ อสุรกาย เปรต และสัตว์นรก
# **นามกาย** หรือ กายที่เกิดจากธรรมนิยาม ได้แก่ เวทนา สัญญา เจตนา ผัสสะ มนสิการ

"*กาย ในคำว่า กาโย มี 2 คือ นามกาย 1 รูปกาย 1 นามกาย เป็นไฉน เวทนา สัญญา เจตนา ผัสสะ มนสิการ เป็นนามด้วย เป็นนาม กายด้วย และท่านกล่าวจิตสังขารว่า นี้เป็นนามกาย รูปกายเป็นไฉน มหาภูต รูป 4 รูปที่อาศัยมหาภูตรูป 4 ลมอัสสาสะปัสสาสะ นิมิตร และท่านกล่าวว่า กายสังขารที่เนื่องกัน นี้เป็นรูปกาย*ฯ"

## อ้างอิง

* คณะสงฆ์จีนนิกาย. พระพุทธศาสนามหายาน. กรุงเทพฯ : ธนาคารกรุงเทพพิมพ์เป็นธรรมบรรณาการ, 2531.
* ประสงค์ แสนบุราณ. พระพุทธศาสนามหายาน. กทม.โอเดียนสโตร์. 2548
* เสฐียร พันธรังษี. พุทธศาสนามหายาน. กรุงเทพฯ : สุขภาพใจ, 2543.
* เสถียร โพธินันทะ. ปรัชญามหายาน. กรุงเทพฯ : มหามกุฏราชวิทยาลัย, 2541.
* อภิชัย โพธิประสิทธิศาสตร์. พระพุทธศาสนามหายาน. กรุงเทพฯ : มหามกุฏราชวิทยาลัย, 2539.
* พระพรหมคุณาภรณ์ (ป.อ. ปยุตฺโต). พจนานุกรมพุทธศาสตร์ ฉบับประมวลศัพท์. พิมพ์ครั้งที่ 11, 2551

หมวดหมู่:ศาสนาพุทธ
หมวดหมู่:คำศัพท์ศาสนาพุทธ
มหาวิทยาลัยแมคกิลล์

**มหาวิทยาลัยแมคกิลล์** () เป็นมหาวิทยาลัยที่เน้นการวิจัย ตั้งอยู่ในมอนทรีออล รัฐเกแบ็ก ประเทศแคนาดา เป็นหนึ่งในมหาวิทยาลัยที่เก่าแก่ที่สุดในประเทศแคนาดา โดยก่อตั้งในปี ค.ศ. 1821 ในขณะที่ประเทศแคนาดายังเป็นอาณานิคมของประเทศอังกฤษ ชื่อของมหาวิทยาลัยได้ตั้งชื่อตามนาย เจมส์ แมคกิลล์ พ่อค้าชาวสก็อตผู้ก่อตั้งมหาวิทยาลัย นอกจากนี้มหาวิทยาลัยแมคกิลล์ยังติดอันดับมหาวิทยาลัยที่ดีที่สุดในประเทศแคนาดา และติดอันดับ 12 ของมหาวิทยาลัยที่ดีที่สุดในโลกเมื่อปี ค.ศ. 2007 ในมหาวิทยาลัยมีพิพิธภัณฑ์ที่เก่าแก่ที่สุดในประเทศแคนาดา คือ พิพิธภัณฑ์เรดพาธ (Redpath Museum)

## อ้างอิง

หมวดหมู่:สถาบันอุดมศึกษาในประเทศแคนาดา
หมวดหมู่:สิ่งก่อสร้างในมอนทรีออล
พระครูวิมลสมณวัตร (เพี้ยน อคฺคธมฺโม)

**พระครูวิมลสมณวัตร** นามเดิม **เพี้ยร ยอดวัน** ฉายา **อคฺคธมฺโม** (6 กุมภาพันธ์ พ.ศ. 2470 – 16 พฤศจิกายน พ.ศ. 2560) หรือที่ชาวบ้านเรียกว่า **หลวงพ่อเพี้ยน** เป็นอดีตเจ้าอาวาสวัดเกริ่นกฐิน อำเภอบ้านหมี่ จังหวัดลพบุรี และเป็นเกจิอาจารย์ที่ชาวบ้านในเขตอำเภอบ้านหมี่เคารพนับถือ

## ประวัติ
พระครูวิมลสมณวัตร (เพี้ยน อคฺคธมฺโม) ท่านเกิดเมื่อวันอาทิตย์ ขึ้น 5 ค่ำ เดือน 3 ปีขาล ตรงกับวันที่ 6 กุมภาพันธ์ พ.ศ. 2470 (นับแบบใหม่) ที่บ้านเกริ่นกฐิน ตำบลบ้านชี อำเภอบ้านหมี่ จังหวัดลพบุรี ครอบครัวมีอาชีพเกษตรกรรม มีพี่น้อง 7 ท่านคือ
# นายพัว ยอดวัน 
# พระครูวิมลสมณวัตร (หลวงพ่อเพี้ยน อัคคธัมโม)
# หลวงพ่อผิน ยอดวัน มรณภาพแล้ว
# นางฉลวย ยอดวัน (เพ็ชรคง)
# นางน้ำเย็น ยอดวัน (นวลเมฆ)
# นางลำใย ยอดวัน
# นางสำรวย ยอดวัน
ท่านศึกษาจบชั้นประถมศึกษาปีที่ 4 ต่อมาได้ออกอุปสมบท  เมื่อวันที่ 4 สิงหาคม 2519 ณ พัทธสีมาวัดกำแพง อำเภอบ้านหมี่ จังหวัดลพบุรี โดยมีพระครูพิพัฒน์สารคุณ (ทองเจือ) เจ้าอาวาสวัดกำแพง เป็นพระอุปัชฌาย์ ได้รับสมณฉายาว่า อคฺคธมฺโม แปลว่า ผู้ยิ่งใหญ่ในธรรม ภายหลังเข้ารับการอุปสมบท เพื่อบำเพ็ญสมณกิจ สวดมนต์ เจริญจิตตภาวนา โดยได้ทบทวนสรรพวิชาที่ได้ร่ำเรียนวิทยาคมมาจากหลวงพ่อปาน วัดเกริ่นกฐิน และการถ่ายทอดมาจากโยมบิดาของท่าน เป็นผู้ที่ปฏิบัติดีปฏิบัติชอบ จนเป็นที่เคารพศรัทธาของชาวบ้าน ต่อมาในปี พ.ศ. 2537 ได้ดำรงตำแหน่งเจ้าอาวาสวัดเกริ่นกฐินสืบต่อมา และเป็นเจ้าตำรับสุดยอดเครื่องรางของขลัง ตะกรุดโทน และ ผ้ายันต์แดง

## พระนักพัฒนา
หลังจากที่หลวงพ่อได้ดำรงตำแหน่งเจ้าอาวาสแล้ว ท่านได้บูรณะ ซ่อมแซม ศาสนสถานของวัด และสร้างสิ่งก่อสร้างที่มีค่าใหญ่โต หลวงพ่อเพี้ยนมิได้มุ่งเน้นการพัฒนาภายในวัดของท่านเพียงอย่างเดียว ยังมองไปถึงปัญหาของชุมชนอีกด้วย อาทิ ได้สร้างถนนลาดยาง สร้างอาคารเรียน สร้างศาสนสถานให้กับวัดอื่น ๆ

## การเข้ารับตำแหน่ง
เมื่อวันที่ 5 ธันวาคม 2548 เนื่องในวโรกาสวันเฉลิมพระชนมพรรษาพระบาทสมเด็จพระมหาภูมิพลอดุลยเดชมหาราช บรมนาถบพิตร หลวงพ่อเพี้ยน ได้รับพระราชทานตั้งสมณศักดิ์เป็นพระครูสัญญาบัตรเจ้าอาวาสวัดราษฎร์ ชั้นโท ในราชทินนาม "พระครูวิมลสมณวัตร" เข้ารับพระราชทานสัญญาบัตรพัดยศ ณ วัดไร่ขิง อำเภอสามพราน จังหวัดนครปฐม เมื่อวันที่ 17 ธันวาคม 2548 

## มรณภาพ
หลวงพ่อเพี้ยนมรณภาพเมื่อวันที่ 16 พฤศจิกายน พ.ศ. 2560 เวลา 03.25 น. ณ สถาบันโรคทรวงอก จังหวัดนนทบุรี

สมเด็จพระเจ้าลูกเธอ เจ้าฟ้ากรมหลวงราชสาริณีสิริพัชร มหาวัชรราชธิดา เสด็จไปในการพระราชทานเพลิงศพเมื่อวันที่ 4 กันยายน พ.ศ. 2561 ณ เมรุชั่วคราว วัดเกริ่นกฐิน ตำบลบ้านชี อำเภอบ้านหมี่ จังหวัดลพบุรี

## อ้างอิง
* หลวงพ่อเพี้ยน อคฺธมฺโม วัดเกริ่นกฐิน จังหวัดลพบุรี

## แหล่งข้อมูลอื่น
* วิดีโอประวัติหลวงพ่อเพี้ยน วัดเกริ่นกฐิน จังหวัดลพบุรี

หมวดหมู่:พระครูสัญญาบัตร
หมวดหมู่:เจ้าอาวาส
หมวดหมู่:เกจิอาจารย์
หมวดหมู่:ภิกษุในสังกัดคณะสงฆ์มหานิกาย
หมวดหมู่:ภิกษุจากจังหวัดลพบุรี
หมวดหมู่:บุคคลจากอำเภอบ้านหมี่
วัดพระธาตุท่าอุเทน

**วัดพระธาตุท่าอุเทน**  ตั้งอยู่ใน อำเภอท่าอุเทน จังหวัดนครพนม  

วัดมีองค์พระธาตุก่ออิฐถือปูนเป็นผังรูปสี่เหลี่ยมคล้ายพระธาตุพนม สร้างเป็น 3 ชั้น ชั้นแรกเป็นอุโมงค์บรรจุของมีค่าต่าง ๆ ชั้นที่ 2 สร้างครอบอุโมงค์ ชั้นที่ 3 คือเจดีย์องค์ใหญ่ สูงประมาณ 66 เมตร   พระอาจารย์ศรีทัตถ์ ญาณสมฺปนฺโน เป็นผู้สร้างเมื่อปี พ.ศ. 2454 ใช้เวลาทั้งสิ้น 6 ปี จึงแล้วเสร็จในปี พ.ศ. 2459 เมื่อปี พ.ศ. 2540 ส่วนซุ้มประตูชั้นล่างขององค์พระธาตุด้านทิศใต้ได้พังทลายลง  กรมศิลปากรจึงได้ทำการบูรณะจนแล้วเสร็จ ในปี พ.ศ. 2541 พร้อมทั้งได้ทำการเสริมคานคอนกรีตภายในเพื่อป้องกันองค์พระธาตุพังทลาย

วัดพระธาตุท่าอุเทน  ได้รับการประกาศขึ้นทะเบียนเป็นโบราณสถานของชาติ  และกำหนดขอบเขตโบราณสถานในราชกิจจานุเบกษา เล่มที่ 115  ตอนพิเศษ 4ง  หน้า 2  ลงวันที่ 14 มกราคม พ.ศ. 2541  มีพื้นที่ประมาณ 2 ไร่ 2 งาน 89.48 ตารางวา  พระธาตุนี้เป็นศิลปกรรมและปูชนียสถานอันสำคัญยิ่งองค์หนึ่ง บรรจุพระธาตุของพระอรหันต์ ซึ่งพระอาจารย์ศรีทัตถ์ได้อัญเชิญมาจากเมืองย่างกุ้ง จะมีงานนมัสการพระธาตุในวันขึ้น 13 ค่ำ ถึงแรม 1 ค่ำ เดือน 4  ของทุกปี  **พระธาตุองค์นี้มีสิ่งที่ตรงกับเทพประจำ[[วันศุกร์]]**  และเชื่อกันว่าผู้ที่เกิดวันนี้เป็นผู้ที่มีความคิดริเริ่มสร้างสรรค์ รักอิสระ รักสวยรักงาม คือพระธาตุหันไปทางทิศเหนือของพระธาตุพนม ตรงกับทิศประจำของพระศุกร์ ผู้ที่ไปนมัสการพระธาตุแห่งนี้จะได้รับอานิสงส์ให้ชีวิตมีความรุ่งโรจน์ เปรียบเสมือนพระอาทิตย์ขึ้นยามรุ่งอรุณ

## อ้างอิง
* พระธาตุท่าอุเทน อำเภอท่าอุเทน จังหวัดนครพนม

หมวดหมู่:วัดในจังหวัดนครพนม
หมวดหมู่:สิ่งก่อสร้างในอำเภอท่าอุเทน
หมวดหมู่:โบราณสถานในจังหวัดนครพนม
การโฆษณาออนไลน์

**การโฆษณาออนไลน์** คือ การสร้างความสนใจไม่ว่าวิธีใดก็ตาม เพื่อจูงใจหรือสนับสนุนให้เกิดความต้องการซื้อสินค้าหรือบริการโดยผ่านทางอินเทอร์เน็ต
โฆษณาออนไลน์ แสดงอยู่บน อีเมลล์, เครื่องมือค้นหาออนไลน์ และสังคมออนไลน์ 
รูปแบบการโฆษณาที่เป็นที่นิยมที่สุดบนสื่อออนไลน์ คือการใช้แถบโฆษณา การโฆษณารูปแบบนี้มีให้เห็นอยู่ทั่วไปตามเว็บไซต์ต่างๆ และถ้าเจ้าของสินค้าต้องการเพิ่มความเด่นให้กับโฆษณาของตนเอง ก็อาจจะเลือกใช้สื่อโฆษณาแบบลอย และในบางกรณี เจ้าของสินค้าหรือบริการอาจจะไม่อยากตั้งใจขายสินค้าของตนเองอย่างจงใจ ก็สามารถเลือกการโฆษณาแฝงตามสื่อออนไลน์ในรูปแบบอื่น
## อ้างอิง

หมวดหมู่:การโฆษณา
หมวดหมู่:การพาณิชย์อิเล็กทรอนิกส์
หมวดหมู่:การโฆษณาแบ่งตามสื่อ
เค็นอิจิ

**เค็นอิจิ** (けんいち) อาจหมายถึง
* เค็นอิจิ เอ็นโด - นักแสดงชายชาวญี่ปุ่น
* เค็นอิจิ สึซึมุระ - นักพากย์ชายชาวญี่ปุ่น
* เค็นอิจิ โองาตะ - นักพากย์ชายชาวญี่ปุ่น
* เค็นอิจิ ฮายากาวะ - นักแบดมินตันชาวญี่ปุ่น
* เคนอิจิ ลูกแกะพันธุ์เสือ - การ์ตูนญี่ปุ่น
เมกาแมนยูนิเวิร์ส

**เมกาแมนยูนิเวิร์ส** () เป็นวิดีโอเกมชุดของซีรีส์ร็อคแมนโดยเป็นเกมแรกที่ทางญี่ปุ่นใช้ชื่อเวอร์ชันภาษาต่างประเทศและเป็นเกมแอ็คชั่นรูปแบบกราฟิก 2.5D ที่จำลองรูปแบบมาจากร็อคแมน 2 ผลิตโดยบริษัทแคปคอมโดยจำหน่ายในรูปแบบดาวน์โหลดทั้ง Xbox Live Arcade และเพลย์สเตชันเน็ตเวิร์ก

## รูปแบบการเล่น

## ตัวละคร
* **เมกาแมน** (メガマン)
* **ร็อคแมน** (ロックマン)
:ร็อคแมนในรูปแบบของต้นฉบับ
* **เมกาแบบ รูปแบบ U.S.** (U.S.版メガマン, Bad Box Art Mega Man)
* **[[ริว]]** (リュウ)
:ตัวละครจากเกมสตรีทไฟท์เตอร์
* **อาเธอร์** (アーサー)
* **เมกาพิน** (メガピン)

## การพัฒนา
การผลิตได้เริ่มขึ้นในเดือนมีนาคม ค.ศ. 2010 ซึ่งได้มีข่าวที่เกี่ยวข้องกับเกมดังกล่าวครั้งแรกเมื่อทางแคปคอมได้มีการจดทะเบียนเครื่องหมายการค้าในวันที่ 27 เมษายน ค.ศ. 2010 ทว่าเมกาแมนยูนิเวิร์สกลับถูกยกเลิกการพัฒนาโดยทางแคปคอมเมื่อวันที่ 31 มีนาคม 2011 เนื่องจากด้วยเหตุปัจจัยหลายประการ แต่อย่างไรก็ตามได้มีกระแสโจมตีแคปคอมในเรื่องเกมและส่วนเกี่ยวข้องกับเคนจิ อินาฟุเนะที่ลาออกจากแคปคอมรวมอยู่ด้วย

## อ้างอิง

## แหล่งข้อมูลอื่น
* Official Website  
* Capcom Unity Mega Man Blog 

หมวดหมู่:ร็อคแมน (เกมชุดดั้งเดิม)
ฮาลเดน

**ฮาลเดน** () เป็นทั้งเมืองและเทศบาลในเขตโฮสโฟลด์ เป็นเมืองชายแดนที่ติดแม่น้ำ Tista และเป็นชายแดนที่ใต้ที่สุดระหว่างนอร์เวย์และสวีเดน

## ประวัติ
ในปี 1838 เมือง Fredrikshald ได้กลายเป็นเทศบาล และในปี 1928 ก็ได้เปลี่ยนชื่อเป็น ฮาลเดน มีเมืองเล็ก ๆ ทางทิศตะวันออกห่างไป 2 กิโลเมตรที่ชื่อว่า Tistedalen ซึ่งเมื่อก่อนเป็นคยละเมือง ปัจจุบันได้เป็นเทศบาลเมื่อวันที่ 1967

## การเมือง
ฮาลเดน ได้ปกครองร่วมกับ พรรค Arbeiderpartiet (a social-democratic party), Socialist Left Party และ the Christian Democratic Party
thumb|ป้อมฮางเดนและสะพานเมืองใหม่

## สถานที่ท่องเที่ยว
สถานที่ท่องเที่ยวมี ป้อมปราการ Fredriksten ,พิพิธภัณฑ์ประวัติศาสตร์และ Østfold University College ( Høgskolen i Østfold ) 

thumb|รอบ ๆ เมืองฮาลเดน
## เมืองแฝด
เมืองแฝดของฮาลเด้นมีดังนี้:
*  - Ringsted, Sjælland, Denmark
*  - Skövde, Västra Götaland, Sweden
*  - Vammala, Länsi-Suomi, Finland

## อ้างอิง

## แหล่งข้อมูลอื่น

*Municipal fact sheet  from Statistics Norway

หมวดหมู่:Municipalities of Østfold
หมวดหมู่:เมืองในประเทศนอร์เวย์
*
กัล เพนน์

**กัล เพนน์** (, ) เกิดเมื่อวันที่ 23 เมษายน พ.ศ. 2520 นักแสดงฮอลลีวูด มีชื่อจริงว่า **กัลเพน สุเรศ โมที** กัล เพนน์ ได้กล่าวว่าเรื่องราวของปู่ย่าตายายของเขาเดินขบวนกับ มหาตมา คานธี สำหรับอินเดียเป็นประเทศที่มีอิทธิพลสำคัญในความสนใจของเขาทางการเมือง ภาพยนตร์ที่มีชื่อเสียงของเขา คือ Harold & Kumar (คู่บ้าฮาป่วน) ในปี พ.ศ. 2547 ซึ่งประสบความสำเร็จจนมีการสร้างภาคต่ออีก 3 ภาค และ ซีรีส์เฮาส์ เอ็ม.ดี. ตั้งแต่ฤดูกาลที่ 4 ถึง 6

เพนน์ได้ลาออกจากการแสดงภาพยนตร์ซีรีส์ เฮาส์ ในฤดูกาลที่ 6  เพื่อไปดำรงตำแหน่งผู้ช่วยผู้อำนวยการฝ่ายประชาสัมพันธ์ของทำเนียบขาว ภายใต้การบริหารงานของบารัก โอบามา ตั้งแต่ปี พ.ศ. 2552 

## อ้างอิง

## แหล่งข้อมูลอื่น

* 

หมวดหมู่:บุคคลที่เกิดในปี พ.ศ. 2520
หมวดหมู่:บุคคลที่ยังมีชีวิตอยู่
หมวดหมู่:นักการเมืองอเมริกัน
หมวดหมู่:นักแสดงชายชาวอเมริกัน
หมวดหมู่:ชาวอเมริกันเชื้อสายอินเดีย
หมวดหมู่:ชาวอเมริกันที่นับถือศาสนาฮินดู
หมวดหมู่:บุคคลจากรัฐนิวเจอร์ซีย์
หมวดหมู่:ศิษย์เก่าจากมหาวิทยาลัยแคลิฟอร์เนีย ลอสแอนเจลิส
หมวดหมู่:บุคคลจากมหาวิทยาลัยเพนซิลเวเนีย
ตุ๊กตาผี (ละครโทรทัศน์ปี พ.ศ. 2562)

**ตุ๊กตาผี**  เป็นละครโทรทัศน์ไทยที่นำ สุสานคนเป็น และ ห้องหุ่น มาผสมผสานกันจนกลายเป็นละครเรื่องนี้ สร้างเป็นครั้งแรก แนว ดราม่า, ลึกลับ, สยองขวัญ ผลิตโดย บริษัท กันตนา เอฟวูโลชั่น จำกัด โดยผู้จัด ดิษย์ลดา ดิษยนันทน์ ดัดแปลงจากบทละครวิทยุเรื่อง **ตุ๊กตาหยก** ประพันธ์โดย ประดิษฐ์ กัลย์จาฤก บทโทรทัศน์โดย ภาคย์รพี กำกับการแสดงโดย บรรจง สินธนมงคลกุล นำแสดงโดย อคัมย์สิริ สุวรรณศุข , จรณ โสรัตน์ , สุชาร์ มานะยิ่ง , ชาตโยดม หิรัณยัษฐิติ , เอกพงศ์ จงเกษกรณ์

## นักแสดง

## อ้างอิง

## แหล่งข้อมูลอื่น
*ละคร ตุ๊กตาผี เรื่องย่อ จาก ออนไลน์ไอดอล
*เรื่องย่อละคร ตุ๊กตาผี 
* 

หมวดหมู่:นวนิยายไทย
หมวดหมู่:ละครโทรทัศน์แนวสยองขวัญไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ไทยในปี พ.ศ. 2562
หมวดหมู่:ละครโทรทัศน์โดยกันตนา
หมวดหมู่:ละครโทรทัศน์ไทยในคริสต์ทศวรรษ 2010
หมวดหมู่:ละครโทรทัศน์ที่กำกับโดย บรรจง สินธนมงคลกุล
หมวดหมู่:ละครโทรทัศน์ภาษาไทย
จอห์น โช

**จอห์น โช** (, ; เกิด 16 มิถุนายน พ.ศ. 2515) เป็นนักแสดงชาวอเมริกันเชื้อสายเกาหลี ที่มีชื่อเสียงของฮอลลีวูด เขาเกิดในโซล ประเทศเกาหลีใต้ และไปเติบโตในลอสแอนเจลิส รัฐแคลิฟอร์เนีย พ่อของเขาเป็นรัฐมนตรีในคริสตจักรของพระคริสต์ ภาพยนตร์ที่มีชื่อเสียงของเขาคือ *[[Harold & Kumar|คู่บ้าฮาป่วน]]* โดยแสดงคู่กับกัล เพนน์

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2515
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:ชาวอเมริกันเชื้อสายเกาหลี
หมวดหมู่:คริสต์ศาสนิกชนชาวเกาหลีใต้
หมวดหมู่:บุคคลจากโซล
หมวดหมู่:บุคคลจากลอสแอนเจลิส
หมวดหมู่:นักแสดงชายจากโซล
หยุน (สตรีทไฟท์เตอร์)

**หยุน** (; ) เป็นตัวละครจากเกมสตรีทไฟท์เตอร์ ปรากฏตัวครั้งแรกใน*สตรีทไฟท์เตอร์ III* ซึ่งใช้วิชาหมัดแปดปรมัตถ์จากฮ่องกง ซึ่งมีทรงผมแบบเดียวกันกับจางอู่เฟยที่เป็นตัวละครจาก*[[กันดั้มวิง]]* รวมทั้งเป็นทรงผมแบบเดียวกันกับเกียน หลิว (Kien Lieu) ซึ่งเป็นนักสเก็ตบอร์ดผู้สวมหมวกเช่นเดียวกันกับหยุน ผู้ให้เสียงพากย์หยุนคือ โคจิ โทเบะ ในภาคนิวเจเนอเรชั่น และเซคันด์อิมแพ็ค และให้เสียงพากย์โดยเคนทาโร อิโต ในเธิร์ดสไตร์ค นอกจากนี้ หยุนเป็นตัวละครที่ได้ปรากฏตัวใน*[[ซูเปอร์สตรีทไฟท์เตอร์ IV|ซูเปอร์สตรีทไฟท์เตอร์ IV: อาเขตอิดิชัน]]*

## ประวัติตามท้องเรื่อง
;สตรีทไฟท์เตอร์ III
พี่น้องตระกูลลีซึ่งเป็นหลานของลีนักสู้ผู้สาบสูญ ซึ่งลุงของหยุนเองเคยร่วมศึกเวิลด์ทัวร์นาเมนท์ครั้งแรกมาแล้วครั้งหนึ่ง ไม่มีใครทราบถึงที่อยู่ของเขา แต่เขาก็ได้มอบหมายให้เก็นถ่ายทอดวิชาให้แก่สองพี่น้อง หยุนกับหยางได้เข้าร่วมการแข่งขันเวิลด์วอร์ริเออร์ครั้งที่สามเพื่อแสดงฝีมือของพวกเขาให้ผู้คนได้ประจักษ์ในฝีมือ ในภายหลังพวกเขาได้พบกับกิลล์แล้วได้ทำการต่อสู้กัน กิลล์ได้แสดงความชื่นชมถึงความพยายามของสองพี่น้องคู่นี้ และยังเชื่อมันว่าพวกเขาสามารถเป็นผู้นำสำหรับเมืองของตนได้เป็นอย่างดี สองพี่น้องรู้สึกไม่พอใจกับข้อเสนอดังกล่าว กระทั่งได้ทำการต่อสู้เพื่อหยุดยั้งแผนการอันบ้าคลั่งนี้

;สตรีทไฟท์เตอร์ซีโร่
แม้ว่าหยุนไม่ได้ปรากฏตัวอย่างเป็นทางการในสตรีทไฟท์เตอร์ซีโร่ 3 แต่เขากับหยางได้ออกเดินทางรอบโลกเพื่อตามหานักแสดงระดับตำนานซึ่งมีชื่อว่าเฟยหลง โดยหวังว่าพวกเขาจะเป็นนักแสดงที่มีชื่อเสียงในบ้านเกิดกับเขาบ้าง พวกเขาได้เดินทางมาพบกับดี เจย์ ผู้ซึ่งอาจทราบถึงข้อมูลเกี่ยวกับเฟยหลง หยุนได้ทำการต่อสู้กับเขาและได้รับชัยชนะ หยุนได้ทราบถึงข่าวลือของเฟยหลงว่าได้ร่วมทำงานกับกลุ่มค้ายาซึ่งมีชื่อว่าชาโดลู แต่ดี เจย์ รู้ว่าเฟยหลงเป็นคนดีและเป็นนักสู้ที่มีอุดมการณ์ ซึ่งไม่มีทางที่จะร่วมมือกับพวกค้ายาเหล่านั้น ในช่วงเวลาไม่นาน ดี เจย์ได้บอกเบาะแสแก่สองพี่น้องที่พอจะสามารถตามตัวเฟยหลงได้ ต่อมาพวกเขาได้พบกับเฟยหลง และได้ต่อสู้กันเพื่อเค้นความจริง ภายหลังจากที่เขาได้ทราบความจริง เฟยหลงได้บอกกับหยุนและหยางว่ามียาเสพติดเล็ดลอดเข้ามา เขาต้องการแฝงตัวเพื่อสืบหาผู้ที่ทำงานให้กับกลุ่มค้ายาเหล่านี้ กระทั่งเขาได้ทราบว่ากลุ่มผู้ค้ายาได้ทำงานภายใต้การบงการของเวก้า สองพี่น้องตระกูลลีจึงตัดสินใจที่จะช่วยเฟยหลงเพื่อปกป้องบ้านเกิดของเขาให้พ้นจากเงื้อมมือของชาโดลู แต่พวกเขาก็ถูกจับกุมพร้อมกับเฟยหลง ต่อมาพวกเขาได้เอาชนะสมาชิกกลุ่มชาโดลูซึ่งมีชื่อว่าเดอะดอลล์ รวมทั้งหยุนพบตัวเวก้าซึ่งกำลังเหยียบย่ำเฟยหลงอยู่ เวก้าได้เสนอให้สองพี่น้องเข้าร่วมเป็นสมุนของเขาและทำงานให้กับชาโดลู แต่พวกเขาก็ปฏิเสธแล้วตัดสินใจสู่กับเวก้าจนได้รับชัยชนะในเวลาต่อมา เฟยหลงได้กล่าวคำขอบคุณต่อพวกเขาและเดินทางกลับ ในขณะที่สองพี่น้องตระกูลลียังคงมีความปรารถนาที่จะเป็นดารานำในภาพยนตร์ซึ่งมีชื่อว่า สตรีทคิง 2: สามมังกรอหังการ์ ซึ่งต่อมาได้ทำลายสถิติบอกซ์ออฟฟิศ และได้มีการจัดฉายทั่วทุกมุมท้องถนนของฮ่องกง

;ซูเปอร์สตรีทไฟท์เตอร์ IV
หยุนได้รับการยืนยันแล้วว่าจะมาปรากฏตัวใน*[[ซูเปอร์สตรีทไฟท์เตอร์ IV|ซูเปอร์สตรีทไฟท์เตอร์ IV: อาเขดอิดิชัน]]* รวมทั้งในระบบออนไลน์ ซึ่งมีรูปแบบการโจมตีที่รุนแรงและหนักหน่วงดังเช่นทุกภาคที่ผ่านมา

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "หยุน" 
* บริษัทแคปคอมผู้ผลิตเกมสตรีทไฟท์เตอร์ 

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวฮ่องกง
กลุ่มอาการครี-ดูว์-ชา

**กลุ่มอาการครี-ดูว์-ชา** () เป็นโรคพันธุกรรมชนิดหนึ่งเกิดจากการหลุดหายของส่วนหนึ่งของแขนข้างสั้นของโครโมโซมคู่ที่ 5 การหลุดหายนี้อาจมีขนาดตั้งแต่เล็กมากเกิดกับเฉพาะส่วน 5p15.2 ไปจนถึงการหลุดหายของแขนข้างสั้นทั้งหมด การหลุดหายนี้ส่วนใหญ่เป็นการกลายพันธุ์ที่เกิดขึ้นใหม่ แต่บางส่วนเกิดจากการมีการย้ายที่ของโครโมโซมแบบไม่สมดุลหรือเกิดจากการจัดเรียงตัวใหม่ทำให้มีการหมุนกลับรอบเซนโทรเมียร์ในพ่อหรือแม่ก็ได้ ความผิดปกตินี้พบได้ค่อนข้างน้อยคือ ประมาณ 1 ต่อ 20,000 คน และ พบในเด็กหญิงมากกว่าเด็กชาย ในอัตราส่วน 1 ต่อ 2 โดยเด็กที่เกิดมาและอยู่ในกลุ่มของอาการนี้ จะไม่เจริญเติบโตตามปกติ โดยจะมี ศีรษะเล็ก ใบหน้ากลม ใบหูต่ำ ตาห่างและชี้ไปด้านหลัง คางเล็ก จมูกแบน นิ้วค่อนข้างสั้น เสียงร้องแหลมเล็กคล้ายเสียงแมว เนื่องจากมีอาการที่กล่องเสียงผิดปกติ จึงเรียกอีกอย่างว่า cat - cry syndrome

ครี-ดูว์-ชาเป็นนามวลีในภาษาฝรั่งเศส (แปลตามตัวอักษรว่า "เสียงร้องของแมว") ซึ่งมีที่มาจากเสียงร้องของทารกที่มีกลุ่มอาการนี้ซึ่งฟังคล้ายเสียงร้องของแมว โรคนี้พบครั้งแรกโดยเลอเฌิน (Lejeune) และคณะเมื่อปี ค.ศ. 1963 ซึ่งได้ให้คำอธิบายโรคนี้ว่าเป็นกลุ่มอาการที่ประกอบด้วยความผิดปกติแต่กำเนิดหลายอย่าง ภาวะสติปัญญาบกพร่อง ศีรษะเล็ก ใบหน้าผิดปกติ และมีเสียงร้องคล้ายแมว ที่เกิดกับทารกแรกเกิด ซึ่งเกิดจากการหลุดหายของโครโมโซมกลุ่ม B ซึ่งต่อมาภายหลังจึงทราบว่าเป็นการหลุดหายของ 5p

## อ้างอิง

## แหล่งข้อมูลอื่น
* Spanish Support Group
* Australian Support Group 
* United States Support Group
* United Kingdom Support Group
* A documentation in word and pictures: 24 years of living with the cri du chat-syndrome

หมวดหมู่:ความผิดปกติของโครโมโซม
หมวดหมู่:โรคหายาก
หมวดหมู่:กลุ่มอาการ
ยูทาห์แรปเตอร์

**ยูทาห์แรปเตอร์** () เป็นไดโนเสาร์เทอโรพอดครอบครัว โดรมีโอซอร์ หรือ แรพเตอร์ ชนิดหนึ่ง เป็นหนึ่งในไดโนเสาร์ครอบครัวโดรมีโอซอร์ที่มีชื่อเสียงที่สุด นอกจากนั้นมันยังมีขนาด 7 เมตร ซึ่งถือว่าใหญ่ที่สุดในครอบครัวนี้ ฟอสซิลของมันพบที่รัฐยูทาห์ ประเทศสหรัฐอเมริกา (**เพิ่มเติม**:ก่อนที่ยูทาห์แรปเตอร์ จะเป็นโดรมีโอซอร์ที่ใหญ่ที่สุด ในอดีตเมก้าแรพเตอร์ยาว 9 เมตร เคยใหญ่ที่สุดมาก่อน แต่ปัจจุบันมันจัดอยู่ในครอบครัว เมกะโลซอร์)
ยูทาห์แรปเตอร์เคยได้เป็นตัวละครไดโนเสาร์ ตัวเอกในสารคดีของบีบีซี ชุด ไดโนเสาร์อาณาจักรอัศจรรย์

## ข้อมูลโดยละเอียด
### ขนาด
ยูทาห์แรปเตอร์มีขนาดประมาณ 5-7 เมตรถือว่ามีขนาดใหญ่มาก สำหรับไดโนเสาร์ตระกูลโดรมีโอซอร์ บางแหล่งอ้างว่าพบยูทาห์แรปเตอร์ ยาว 11 เมตร แต่ปัจจุบัน ฟอสซิลนั้นยังไม่สรุปสายพันธุ์
thumb|240px|ภาพยูทาห์แรปเตอร์เปรียบเทียบกับมนุษย์
### ญาติ
ยูทาห์แรปเตอร์นั้นมีญาติหลายชนิด ชนิดที่คล้ายคลึงที่สุดคือ ไดโนนิคัส ซึ่งพบในที่เดียวกันด้วย นอก จากนี้มันยังมีญาติที่ใกล้ชิดอื่นๆเช่น เวโลซีแรปเตอร์ โดรมีโอซอรัส 
### สถานที่ค้นพบ
ยูทาห์แรปเตอร์ พบฟอสซิลที่รัฐยูทาห์และรัฐโคโลราโด ประเทศสหรัฐอเมริกา ในภูเขาซีดาร์
### ลักษณะเด่น และช่วงเวลา
มีกรงเล็บโค้งที่เท้าหลังยาวถึง 38.ซม กรามของมันเรียงรายไปด้วยฟัน ที่ยาวและแคบ ยึดหลักไว้ด้วยขากรรไกรที่แข็งแรง ยูทาห์แรปเตอร์อาศัยอยู่ในยุคครีเทเชียสตอนปลายเมื่อประมาณ 126 ล้านปีก่อน

## อ้างอิง

หมวดหมู่:ไดโนเสาร์ในยุคครีเทเชียส
2 เวิลด์เทรดเซ็นเตอร์

**2 เวิลด์เทรดเซ็นเตอร์** (หรือเรียกกันตามชื่อที่อยู่ว่า **200 ถนนกรีนวิช**) เป็นตึกระฟ้าที่กำลังก่อสร้างในโครงการเวิลด์เทรดเซ็นเตอร์ใหม่ ในเขตแมนแฮตตัน นครนิวยอร์ก สหรัฐอเมริกา เริ่มก่อสร้างขึ้นในปี ค.ศ. 2008 บนพื้นที่เดิมของอาคาร 5 เวิลด์เทรดเซ็นเตอร์ หลังจาก 2 เวิลด์เทรดเซ็นเตอร์อาคารเดิมที่เปิดใช้ในปี ค.ศ. 1972 พังทลายลงในเหตุวินาศกรรม 11 กันยายน ค.ศ. 2001 ปัจจุบันอยู่ระหว่างชะลอการก่อสร้าง

การจัดการที่ดินบริเวณ 200 ถนนกรีนวิช เริ่มต้นในปี ค.ศ. 2008 เดิมมีกำหนดจะแล้วเสร็จในช่วงระหว่างปี ค.ศ. 2011 ถึง 2016 อย่างไรก็ตามในวันที่ 11 พฤษภาคม ค.ศ. 2009 การท่าเรือนิวยอร์กและนิวเจอร์ซีย์ ได้มีการประกาศว่าจะลดความสูงประมาณสิบชั้น ของจากจำนวน 82 ชั้น ซึ่งทำให้การก่อสร้างหยุดชะงัก ซิลเวอร์สเตน บริษัทที่ได้รับสิทธิ์ในการพัฒนาอาคาร ไม่เห็นด้วยกับแผนดังกล่าวและได้ยื่นหนังสือโต้แย้ง ในวันที่ 25 มีนาคม ค.ศ. 2010 การท่าเรือนิวยอร์กและนิวเจอร์ซีย์ ได้วางแผนที่จะสร้าง 2 และ 3 เวิลด์เทรดเซ็นเตอร์อีกครั้งซึ่งจะเป็นอาคารในระดับถนน 

การก่อสร้างเริ่มขึ้นในวันที่ 10 มิถุนายน ปีเดียวกัน การก่อสร้างได้เสร็จสิ้นในระดับฐานรากในช่วงกลางปี ​​2013 โดยอาคารส่วนที่เหลือจะถูกสร้างหลังจากสามารถหาผู้เช่าหลักได้ ซิลเวอร์สเตน ประสบปัญหาอย่างมากในการชักชวนผู้เช่าให้เช่าพื้นที่ ในวันที่ 11 กุมภาพันธ์ 2019 แลร์รี่ ซิลเวอร์สเตน กล่าวในการให้สัมภาษณ์ว่าเขากำลังพิจารณาสร้างอาคารโดยไม่มีผู้เช่าหลัก

## อ้างอิง

## แหล่งข้อมูลอื่น
* 
*เว็บไซต์อย่างเป็นทางการ
*หน้าของ 2 เวิลด์เทรดเซ็นเตอร์ที่ เว็บไซต์สกายสคราเปอร์เพจ
* Group (BIG) หน้าหลักของ กลุ่มบีจราเก อินเกิลส์ สำหรับการออกแบบ 2 เวิลด์เทรดเซ็นเตอร์ครั้งใหม่

หมวดหมู่:เวิลด์เทรดเซ็นเตอร์
หมวดหมู่:แมนแฮตตัน
หมวดหมู่:สิ่งก่อสร้างตั้งแต่ พ.ศ. 2551
ออโตโซม

**ออโตโซม** () คือ ชื่อเรียกโครโมโซม หรือกลุ่มของโครโมโซมที่ควบคุมลักษณะทางพันธุกรรมและลักษณะต่าง ๆ ของร่างกาย แต่เป็นโครโมโซมที่ไม่ใช่โครโมโซมเพศ สำหรับในมนุษย์จะมีออโตโซม 22 คู่ และมีโครโมโซมเพศอีก 1 คู่ โดยอาจเป็น XY (เพศชาย) หรือ XX (เพศหญิง)

## อ้างอิง

หมวดหมู่:โครโมโซม
หมวดหมู่:เซลล์พันธุศาสตร์
ม็อบฉับพลัน

[frame|right|แฟลชม็อบแสดง[การต่อสู้ด้วยหมอน ในดาวน์ทาวน์ของโตรอนโต (พ.ศ. 2548) เพื่อให้ผู้คนที่ผ่านไปมาประหลาดใจ]]

**ม็อบฉับพลัน** หรือทับศัพท์ว่า **แฟลชม็อบ** () คือการรวมตัวของกลุ่มคนในสถานที่หนึ่งอย่างฉับพลัน เพื่อแสดงสิ่งแปลกตาและดูเหมือนไม่มีจุดมุ่งหมายในช่วงระยะเวลาอันสั้น จากนั้นจึงสลายตัว มักจะทำเพื่อจุดประสงค์การบันเทิง การล้อเลียน หรือการแสดงออกทางศิลปะ
แฟลชม็อบเกิดขึ้นโดยการนัดกันผ่านการสื่อสารโทรคมนาคม เครือข่ายสังคม หรือการส่งอีเมลต่อ ๆ กัน

ศัพท์คำนี้เกิดขึ้นเมื่อ พ.ศ. 2546 โดยทั่วไปไม่ได้ใช้กับเหตุการณ์หรือการแสดงที่จัดขึ้นเพื่อจุดประสงค์ทางการเมือง (เช่น การประท้วง) การโฆษณาเชิงพาณิชย์ การจัดฉากโฆษณาที่เกี่ยวข้องกับหน่วยงานประชาสัมพันธ์ หรือผู้เชี่ยวชาญที่ได้รับการว่าจ้าง
กรณีถ้ามีจุดประสงค์ที่ได้วางแผนไว้เพื่อกิจกรรมทางสังคมดังกล่าวจะเรียกว่า สมาร์ตม็อบ (smart mob) แทน

ในปี 2563 การจัดกิจกรรม แฟลชม็อบ เริ่มเข้ามามีบทบาทต่อสังคมไทย โดยใช้กิจกกรมดังกล่าวเพื่อแสดงออกความคิดเห็นทางการเมือง และมีการกระจายตัวตามสถานที่ราชการและสถานที่สำคัญ ต่าง ๆ ทั่วประเทศ

## อ้างอิง

หมวดหมู่:เทคนิคการป่วนทางวัฒนธรรม
หมวดหมู่:การจัดการชุมชน
หมวดหมู่:อินเทอร์เน็ตมีม
หมวดหมู่:การเมืองกับเทคโนโลยี
วัดม่อนปู่ยักษ์

**วัดม่อนปู่ยักษ์** ตั้งอยู่ในตำบลพระบาท ชุมชนบ้านป่าขาม 2 อำเภอเมืองลำปาง จังหวัดลำปาง เป็นวัดที่มีสถาปัตยกรรมสวยงามแบบพม่า เป็นวัดที่สร้างจากพระธุดงค์ชาวพม่า ลักษณะที่ตั้งวัดอยู่บนเนินเขา สูงชันขึ้นไปลำบาก จึงเรียกว่า"ม่อน" ตามภาษาพม่า และมีเจ้าอาวาสชาวพม่าที่มีรูปร่างสูงใหญ่กว่าคนธรรมดา ชาวบ้านจึงเรียกว่า "ม่อนปู่ยักษ์"

วัดม่อนปู่ยักษ์ หรือ **วัดม่อนสันฐาน** สร้างเมื่อ พ.ศ. 2442 ในรัชสมัยของพระบาทสมเด็จพระจุลจอมเกล้าเจ้าอยู่หัว ภายในพระอารามแห่งนี้มีศิลปกรรมทั้งที่เป็นแบบพม่าเดิมแท้และตะวันตกประยุกต์

วิหารก่ออิฐถือปูนกับเจดีย์ วางในแนวแกนหลักตะวันออก-ตะวันตก ตั้งอยู่บนฐานไพที ถัดไปเบื้องล่างทางด้านหลังเป็นที่ตั้งของวิหารเครื่องไม้ วิหารบนฐานไพทีเป็นตึกแบบโคโลเนียล หลังคาทรงจั่ว โดยรอบเป็นอาคารขนาดเล็กเรียงราย ใช้สำหรับทำวิปัสสนากรรมฐาน เหนือช่องหน้าต่างแคบเป็นทรงโค้ง เหนือประตูเป็นซุ้มโค้ง ประดับด้วยปูนปั้นทรงปราสาทซ้อนชั้น หน้าบันทางตะวันออกประดับรูปนกยูง สัญลักษณ์ของพระอาทิตย์ หน้าบันทางตะวันตกประดับรูปกระต่าย สัญลักษณ์ของพระจันทร์

เจดีย์มีชื่อว่า *จุฬามณีสันฐาน* ตั้งอยู่หลังวิหาร ที่ฐานทั้งสี่ด้านมีซุ้มประดิษฐานพระพุทธรูป ทุกด้านมีบันไดทางเข้า เหนือซุ้มประดับปูนปั้นรูปทรงปราสาท ที่มุมทั้งสี่ของเจดีย์ประดับสิงห์ปูนปั้น องค์ระฆังของเจดีย์คาดด้วยรัดอก เป็นรูปยักษ์จับลายพรรณพฤกษา เหนือองค์ระฆังเป็นปล้องไฉน ปัทมบาท และปลี ตามลำดับ ยอดบนสุดประดับฉัตร

จองใช้ประกอบศาสนกิจและเป็นกุฏิ โดดเด่นด้วยทรงจั่วซ้อนชั้นพร้อมผนังเรือนข้างใต้หลังคา ภายในจองประดิษฐานพระประธานศิลปะพม่า 3 องค์ วิหารแบบพม่ามีภาพจิตรกรรม เป็นฝีมือช่างสมัยราชวงศ์โก้นบองตอนกลาง สกุลช่างอมรปุระ อายุราวครึ่งหลังของพุทธศตวรรษที่ 24 เข้าใจว่าเล่าเรื่องพรหมนาถชาดก อุโบสถก่ออิฐถือปูนทรงสูง เดิมเคยเป็นวิหาร ทางวัดเรียกว่า *วิหารทรงโปรตุเกส*

## อ้างอิง

ม่อนปู่ยักษ์